**Referat møte 2-21 i Forskningsetisk utvalg i instituttsektoren**

**Tid: Mandag 29.november kl. 13.00-14.00**

**Sted: Teams og Næringslivets hus**

Til stede: Christian Hambro (leder), Mia Røra (på teams), Tore Skjetne (på teams)

Forfall: Ketil Skogen, Martin Smestad, Hanne C.Kavli

Sekretariat: Agnes Landstad (referent)

**Sakliste:**

**9/21 Godkjenning av innkalling og dagsorden**

**Vedtak:** *Innkalling og dagsorden godkjennes*

**10/21 Godkjenning av referat fra møte 1-21, 26.august 2021**

**Kommentarer:**

* Sak 4/21 Forskningssamarbeid med internasjonale partnere: FEUs vedtak om å planlegge et møte/seminar om forskningssamarbeid med internasjonale partnere som kan utfordre nasjonal sikkerhet, er ikke fulgt opp. UDs arbeid med eksportforskriften er også utsatt fra august på ubestemt tid. Aktuelle tema for et seminar er bl.a. hvilke avveininger og beslutningskriterier som bør legges til grunn for ev samarbeid. Både IFE, SINTEF og Nofima har arbeidet med problemstillingene. Sekretariatet tar tak i saken på nyåret. Aktuelle samarbeidsparter er FEK, UD, PST og våre medlemsinstitutter.
* Sak 5/21 Bierverv: NIBIOs prosedyrer for bierverv lå ikke ved referatet fra møte 1-21, men følger referat fra møte 2-21.

**Vedtak:** Referat fra møte 1-21 godkjennes med utvalgets merknader.

**11/21 Utkast til Notat til diskusjon i instituttene: Forskningens frihet ved instituttene**

Kommentarer:

* Notatet bærer preg av å være flikket på i flere omganger uten at det er gjort en helhetlig gjennomgang.
* Det er fornuftig å bruke notat-formen heller enn forfølge ambisjonen om en veileder på temaet. Diskusjonsnotat vil være et nyttig verktøy for instituttene. Avveiningene må forankres i instituttenes strategier.
* Christian og Agnes gjør en gjennomgang og omredigering av dokumentet før en siste rask sirkulasjon til utvalget.
* Endelig diskusjonsnotat avstemmes mot styret før utsending til instituttene.

**Vedtak:**

1. Forskningsetisk utvalg ber leder og sekretariatet ferdigstille notatet i tråd med utvalgets diskusjon.

2. Notatet sendes via styret og til instituttene med en oppfordring om å diskutere forskningens frihet ved instituttet og forankre instituttets konklusjoner med hensyn til forskningens frihet for instituttet og den enkelte forsker i styrende dokumenter.

**12/21 Vurdering om FEU skal gi innspill til ekspertgruppe for akademisk ytringsfrihet**

**Kommentarer:**

FEU bør utarbeide et innspill til ekspertgruppa hvor en

* viser til ekspertgruppas mandat og sammensetning som sannsynliggjør at ekspertgruppa angår UH-sektoren alene. I motsatt fall, hvis gruppa også skal vurdere problemstillinger som det ligger til forskningsinstituttene å følge opp, må instituttsektoren også bli involvert
* minner om forskningsinstituttenes anvendte forskning og de rammer og muligheter som ligger for akademisk ytringsfrihet i instituttene, herunder tydeliggjør at de ulike forskningssektorene reguleres av ulike lover, har ulike rammevilkår og håndterer derfor også akademisk frihet innenfor ulike kontekster

**Forslag til vedtak:**

Sekretariatet bes utforme et innspill til ekspertgruppe for akademisk ytringsfrihet, basert på utvalgets diskusjon.

**13/21 Orienteringer**

Muntlig:

* Siste nytt fra instituttenes arbeid med forskningsetikk – bidrag fra FEUs instituttmedlemmer - runde rundt bordet
* Orientering fra Forskningsetisk forum 14.september 21
* Orientering fra Lederforum for forskningsetikk 26.november 21 – *gis i neste møte*

Skriftlig:

* Saker behandlet i FEK siden 26.aug

**14/21 Neste møter i FEU avholdes torsdag 24.februar 2022 kl 14.00-16.00**

**15/21 Eventuelt**

Ingen saker til eventuelt.